हारसँगै रियल शीर्षमा उक्लिन असफल
रियल म्याड्रिडले शनिबार स्पेनी ला लिगाको शीर्ष स्थानमा उक्लिन असफल रह्यो । सिजनको दोस्रो हार सामना गर्ने क्रममा रियल भिल्लारियलसँग २–१ ले पराजित रह्यो ।
म्याड्रिड — रियल म्याड्रिडले शनिबार स्पेनी ला लिगाको शीर्ष स्थानमा उक्लिन असफल रह्यो । सिजनको दोस्रो हार सामना गर्ने क्रममा रियल भिल्लारियलसँग २–१ ले पराजित रह्यो ।येरेमी पिनोको गोलले भिल्लारियलले अग्रता लिएयता करिम बेन्जेमाले बराबरी गोल फर्काए । जेरार्ड मोरेनाले पेनाल्टीबाट भिल्लारियलका लागि विजयी गोल गरे ।रियल र बार्सिलोनाको समान ३८ अंक रहेको छ । शीर्ष स्थानमा रहेको बार्सिलोनाले आइतबार एटलेटिको म्याड्रिडको सामना गर्नेछ । भिल्लारियल भने लगातार तेस्रो तिजपछि पाँचौं स्थानमा उक्लेको छ । उसको २७ अंक भएको छ । 